חורחה גלאס

חורחה דוד גלאס אספינל (בספרדית: Jorge David Glas Espinel; נולד ב-13 בספטמבר 1969) הוא פוליטיקאי ומהנדס חשמל אקוודורי. כיהן כסגן נשיא אקוודור בין 24 במאי 2013 ל-13 בדצמבר 2017. בדצמבר 2017 גלאס נידון לשש שנות מאסר על ידי בית הדין הפלילי של בית הדין הלאומי לצדק, בגין קבלת שוחד של למעלה מ-13.5 מיליון דולר בפרשיית מבצע שטיפת רכב.<ref></ref> ב-5 באפריל 2024 נעצר על ידי משטרת אקוודור בפשיטה על שגרירות מקסיקו באקוודור.

== חיים אישיים ==
חורחה גלאס נולד ב-13 בספטמבר 1969 בגואיאקיל. הוא היה מיודד עם הנשיא רפאל קוראה מילדות.

== חינוך ==
גלאס בעל תואר בהנדסת חשמל ואלקטרוניקה מה-ESPOL בגואיאקיל.<ref name="bachiller"></ref> חבר האספה הלאומית מטעם מפלגת החברה הפטריוטית , גאלו לארה, דיווח ב-3 בינואר 2013 למשטרה על גניבת דעת של גלאס בעבודת התזה שלו ועל כך שמילא תפקידים ציבוריים מבלי להיות כשיר לכך. לארה אמר שגלאס בתקופת כהונתו כמנכ"ל קרן הסולידריות נזקק לתואר שלישי, שלא היה לו.<ref name="bachiller" /> התזה של גלס נסקרה על ידי חנובה גנקו, פרופסור מהרפובליקה הדומיניקנית, שמצא חשד לגניבת דעת בארבע עבודות על ידי פקידי ממשל בכירים בארצו, כולל הנשיא דאז דנילו מדינה. גנקו מצא כי ב-35% מהעבודה של גלאס היו חשדות לגניבת דעת.<ref name="plagiarism"></ref> חקירה של ועדה שהוקמה על ידי ESPOL זיכתה את גלאס מגניבת דעת.<ref></ref>

==קריירה פוליטית==
מאז 2007 גלאס מילא מספר תפקידים פוליטיים בממשלתו של רפאל קוראה.

לאחר מכן, גלאס היה שר התקשורת ולאחר מכן הפך לשר המתאם לעניינים אסטרטגיים.<ref name="candidato"></ref>

כשר לעניינים אסטרטגיים, הוא היה אחראי על בניית מספר תחנות כוח הידרואלקטריות.<ref name="contratos"></ref>

=== סגן הנשיא ===
גלאס החל את כהונתו כסגן נשיא ב-24 במאי 2013.<ref></ref>

ב-4 באוגוסט 2017, גלאס הושעה מתפקידיו כסגן נשיא על ידי לנין מורנו.<ref></ref><ref></ref><ref></ref><ref></ref><ref></ref>

== משפטו ==
ב-15 בדצמבר 2017, גלאס נידון לשש שנות מאסר על נטילת שוחד של 13.5 מיליון דולר מהקונצרן הברזילאי אודברכט במסגרת מבצע שטיפת רכב.<ref></ref>

ב-2 בינואר 2018, על פי סעיף 146 של חוקת אקוודור, מאחר שגלאס לא כיהן בתפקידו במשך 90 יום, הוא פוטר מתפקידו.<ref></ref> ב-6 בינואר 2018, מריה אלחנדרה ויקוניה הושבעה רשמית לתפקיד סגנית נשיא אקוודור לאחר שהאסיפה הלאומית אישרה את המינוי.

באוקטובר 2019, בית המשפט העליון הלאומי לצדק אישר את העונש של שש שנות מאסר שהוטל על גלאס. גלאס נכלא דרומית לקיטו בשנת 2017.<ref></ref>

באפריל 2020 נידון גלאס ל-8 שנות מאסר בגין שוחד בנסיבות מחמירות על ידי בית משפט הארצי לצדק. בנוסף, נשללה יכולתו לכהן בתפקיד פוליטי במשך 25 שנה.<ref></ref>

בינואר 2021, בית המשפט העליון של אקוודור הוסיף וגדר על גלאס עונש נוסף של שמונה שנות מאסר בגין שימוש לרעה בכספי ציבור בחוזה נפט.<ref></ref>

ב-10 באפריל 2022 הוענק לו הביאס קורפוס, מה שאיפשר לו להשתחרר על-תנאי למשך 40 יום מאז שהופרו לכאורה ערבויותיו החוקיות וכן בשל חוסר היכולת לספק בכלא את הטיפול שהוא נזקק לו עקב מצבו הבריאותי.<ref></ref> השחרור בוטל על ידי בית משפט במחוז סנטה אלנה , וגלאס נכלא שוב.<ref></ref>

בנובמבר 2022 גלאס שוחרר שוב, אך לא יכול היה לעזוב את הארץ בשל שאר הרשעותיו. משרד התובע הכללי של אקוודור הצהיר שהוא יאשים את גלאס בתיק הקשור במעילה בכספי ציבור שנאספו כדי לסייע בשיקום מחוז מנבי לאחר רעידת האדמה באקוודור (2016). בדצמבר 2023 נכנס גלאס לשגרירות מקסיקו בקיטו וביקש מקלט מדיני בטענה שהוא נרדף פוליטית.<ref></ref>

ב-5 באפריל 2024, הוא נעצר על ידי משטרת אקוודור בפשיטה על שגרירות מקסיקו באקוודור.<ref></ref> לאחר תקרית זו ניתקה מקסיקו את היחסים הדיפלומטיים עם אקוודור.<ref> </ref> ב-6 באפריל 2024, ניקרגואה ניתקה את הקשרים שלה עם אקוודור לאות סולידריות עם מקסיקו.<ref></ref><ref>https://english.alarabiya.net/News/2024/04/06/nicaragua-cuts-ties-with-ecuador-after-raid-on-mexican-embassy</ref>

== ראו גם==
* יחסי אקוודור–מקסיקו

==קישורים חיצוניים==

== הערות שוליים ==

קטגוריה:פוליטיקאים אקוודורים
קטגוריה:אישי ציבור שהורשעו בדין
קטגוריה:ילידי 1969